Müügilepingu näidis on mõeldud  eelkõige äriühingutele, kes ostavad või müüvad oma äritegevuses püsivalt konkreetselt isikult teatud kaupa. Müügilepingu puhul on oluline, et kui ostja on müügilepingu sõlminud oma majandus- või kutsetegevuses, siis peab ta ostetud asjad üle vaatama või laskma üle vaadata ning teatama müüjale asja lepingutingimustele mittevastavusest mõistliku aja jooksul. Vastasel korral võib ostja kaotada õiguse pretensioonide esitamiseks ostetud kauba kvaliteedi, koguse või muude kokkulepitud omaduste osas (VÕS § 220 lg  3).